St. Elmo’s Fire (film)

St. Elmo's Fire er en amerikansk drama- og ungdomsfilm fra 1985 regissert av Joel Schumacher. Filmen handler om en vennegjeng som nylig er blitt uteksaminert fra Georgetown University. Hovedvekten er lagt på den problematiske overgangen som flere av dem har til voksenlivet. Hovedrollene spilles av Emilio Estévez, Rob Lowe, Andrew McCarthy, Demi Moore, Judd Nelson, Ally Sheedy og Mare Winningham. Hovedrolleinnehaverne i filmen blir ofte omtalt som «The Brat Pack», og flere av de medvirket også i The Breakfast Club, som ofte sees i sammenheng med denne filmen.

David Foster komponerte musikken, inkludert dens soundtrack "St. Elmo's Fire (Man in Motion)" som ble fremført av John Parr. Sangen havnet på førsteplassen på den amerikanske Billboard-lista. Albumet til filmen ble nominert til en Grammy.IMDb award

 Handling 
Filmen handler om en vennegjeng på syv som er i begynnelsen av 20-årene, og som nettopp har avsluttet studiene ved samme colleget. Nå møter de det som en av dem kaller "livet etter college". Og det er ingen dans på roser for alle. Det "evige vennskapet" i ferd med å slå sprekker. De unge menneskene får problemer med å leve opp til forventningene (både sine egne og samfunnets) i et miljø der lykken er jappe-rikdom, suksess og A4-familie.

 Om filmen 

 Popularitet og økonomi 
St. Elmo's Fire ble en moderat suksess i USA hvor den innbrakte 37,8 millioner dollar og havnet på en 23. plass over de mest innbringende filmene i USA i 1985.

Produksjonskostnadene var på $10 millioner.

 Anmelderne 
Den fikk blandet mottakelse av anmelderne, noe som gjenspeiles i at den har fått 44 % på Rotten Tomatoes. 

Den ble dårlig mottatt av Aftenpostens anmelder, som blant annet skrev: «I et videre perspektiv kunne nok temaet vært interessant, men dette er bare blitt en rotet og meningsløs tenåringsfilm. Forsøk på å få frem komiske situasjoner mislykkes helt for Joel Schumacher, som både har skrevet og regissert. Vi får aldri chanse til å komme bak fasaden på de syv i klikken, og det de foretar seg interesserer ikke utenfor deres egen sirkel».Aftenposten Morgen - Rot om tenåringer -  18.11.1985  -  Side: 14 Filmsiden CINERAMA gav den terningkast fem i 2001.

 Annet 
Tittelen henspiller på et værfenomen som på norsk kalles Sankt Elms ild.

 Rollebesetning 
Hovedroller
 Rob Lowe – Billy Hicks, en saksofonist og motvillig ektemann og far
 Andrew McCarthy – Kevin Dolenz, redaktør i Washington Post 
 Judd Nelson – Alec Newbury, en japp med politiske ambisjoner
 Ally Sheedy – Leslie Hunter, en vordende arkitekt
 Emilio Estévez – Kirby Keger, en jusstudent og kelner ved St. Elmo's Bar
 Mare Winningham – Wendy Beamish, fra en velstående familie 
 Demi Moore – Julianna "Jules", finansutdannet (festejenta i gruppen)Biroller
 Andie MacDowell – Dale, målet for Kirbys hengivenhet
 Martin Balsam – Mr. Beamish
 Jon Cutler – Howie Krantz
 Joyce Van Patten  – Mrs. Beamish
 Jenny Wright – Felicia
 Blake Clark – Wally
 Matthew Laurance – Ron Dellasandro
 Gina Hecht – Judith
 Anna Maria Horsford – Naomi

 Referanser 

 Eksterne lenker 


Kategori:Dramafilmer fra USA
Kategori:Ungdomsfilmer fra USA
Kategori:Filmer fra 1985
Kategori:Engelskspråklige filmer
Kategori:Filmer lagt til Washington, DC